173 



war er landtamman erwellt worden, ist also mentschlicher 

 Sachen unstandthafftigkeit inn täglicher erfarnus. Also muost 

 ouch Hoptm. Herttli Ragett, so in disem Jar us Frankrych 

 widrum heimkomen, durch tödlichen Zuofal sin rychtumm 

 11. fröüd in siner besti den i. novemb. verlassen. Ouch 

 starb Pot. Jac. Plant ob 30 jaren alt zuo Cur u. uf Davas 

 landtamman Meinr. Buol, panerherr, sampt sin Husfrou u. zuo 

 Meyenfält Frouw Adelheid Burgouweri, ein geborne Bell, 

 so 46 iar im Witwenstand lobl. zuobracht hat. — Zuo Cur 

 starb Bischof Pettrus u. ward ein andrer Engadiner zuo der 

 Fürstlichen Hochheit erhebt mit naraen Johann. — Hie zuo 

 Tusis starb Leut. Heinr. Ragett bi 48 jaren alt und zuo 

 Obervaz: Potestat uff der teil Anthoni Wäber, landtaman, 

 als er 14 tag daruor hochzyt gehalten hat mit des vor- 

 gedachten Lüt. Ragett verlassnen wittfrau, welche in eim 

 iar zum andren mal in wittwenstand träten ist. Zuo Cur 

 starb in sinem Studio Curdin, des H. Conrat Jeclinen von 

 Hoch Realt son. — Potest. H. L. Guglberger hielt Hochzyt. 

 Die in der Herschafft Meyenfeld sind der F. Spusen mit 

 dem fendli in schöner Ordnung entgägen zogen und al ir 

 geschüz losgebrent. 



Zuo Schierss wart einer uss dem Zürichbiett gericht, 

 dass er welen dem landtvogt Jöri Bell ein goltcöti entragen ; 

 doch ein feistreich than, indem er die cölti der frouen in 

 des Herren abwäsen mit falsch fürgewenttem vom landtuogt 

 habenden bevälch ylenz angefordret, die frou aber nit welen 

 dran kommen. — (Lücke.) Der Francken zuo Blurs Schwa- 

 ger wart von einem edelman erschossen, demme er nitt sin 

 tochter welln geben, weliche 3 thonnen golt vermüglich. 



Den 15., 17., 19. Juni wurdent zuo S. Gallen übel- 



